Il-Bank of Valletta għadu kif ħabbar kampanja ġdida għad-detenturi l-ġodda tal-karti tal-kreditu tal-BOV. Il-klijenti li jixtru s-servizz ta' karta tal-kreditu ġdida mill-firxa tal-karti tal-kreditu tal-MasterCard u tal-Visa tal-Bank sal-31 ta' Awwissu jkunu awtomatikament eliġibbli biex jirbħu sett ta' BOV MasterCard Prepaid Cards għall-valur ta' €375. Meta tkellem dwar l-inizjattiva, Michael Galea, Uffiċjal Kap tal-Electronic Banking Services: "Il-karti tal-kreditu joffru diversi benefiċċji meta mqabbla mal-flus kontanti u ċ-ċekkijiet, inkluż il-konvenjenza, il-versatilità u s-serħan il-moħħ, biex insemmu ftit minnhom. Qed naraw ċaqliq fin-numru ta' klijenti li qed jagħżlu l-karti tal-kreditu bħala l-metodu preferut tagħhom ta' ħlas, kemm għal xiri mill-ħwienet kif ukoll għal xiri bl-internet. Il-Bank qed jinvesti wkoll f'servizzi anċillari għad-detenturi tal-karti tal-kreditu. Eżempju ta' dan huwa l-BOV 3D Secure, li jipprovdi livell miżjud ta' sigurtà u huwa kompletament bla ħlas, meta tħallas għax-xiri bl-internet permezz tal-karta tal-kreditu tal-BOV." Matul il-kampanja BOV Cards Summer se jkun hemm żewġ lotteriji: waħda titla' fis-16 ta' Awwissu u t-tieni waħda ssegwi fis-16 ta' Settembru. Ħames ismijiet se jittellgħu bil-polza f'kull lotterija. Id-detenturi tal-karti tal-kreditu li jitla' isimhom se jiġu kkuntattjati minn rappreżentant tal-BOV u jintalbu jwieġbu mistoqsija ħafifa sabiex ikunu jistgħu jirbħu l-premju. Jekk tingħata t-tweġiba t-tajba, ir-rebbieħ jew rebbieħa jieħdu l-aħħar edizzjoni ta' erba' BOV MasterCard Prepaid Cards, li fuqhom jidhru l-għasafar tal-priża li nsibu fil-Gżejjer Maltin. "Permezz ta' din il-kampanja, nixtiequ ninkoraġġixxu aktar klijenti jieħdu s-servizz tal-karti tal-kreditu tal-BOV, billi qed noffrulhom inċentiv addizzjonali," ikkonkluda s-Sur Galea. Termini u kundizzjonijiet japplikaw. Għal aktar informazzjoni jew assistenza, il-klijenti huma mħeġġa jżuru kwalunkwe fergħa tal-BOV, iċemplu l-Customer Service Centre tal-BOV fuq 2131 2020 jew iżuru s-sit elettroniku bov.com.